“เครดิต สวิส” แนะซื้อ MAJOR คงเป้า 25 บ. มองงบฯแข็งแกร่ง-ปันผลสูง
เครดิต สวิส ระบุในบทวิเคราะห์ (25 ม.ค.2564) โดยยังมองว่ …
26 ม.ค. 2564

เครดิต สวิส ระบุในบทวิเคราะห์ (25 ม.ค.2564) โดยยังมองว่าราคาหุ้น บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR ยัง Outperform คงราคาเป้าหมาย 25 บาท สำหรับกรณีที่ค่ายภาพยนต์ Warner Bros. จะปล่อยภาพยนต์ออกมาในปี 2564 พร้อมกันทั้งแพลตฟอร์มออนไลน์และโรงภาพยนต์ นั้น มองว่าเป็นความเสี่ยงต่อ MAJOR แบบจำกัด เนื่องจากปัจจุบันยังไม่มีสตูดิโออื่นทำตาม
โดยรายอื่นจะปล่อยโรงภาพยนต์ก่อน แล้วตามด้วยแพลตฟอร์มออนไลน์ ซึ่งยังคงเป็นบวกต่อการของ MAJOR ซึ่งการปล่อยภาพยนต์ออกมาพร้อมกันจะเพิ่มยอด Subscribe ในระยะสั้น
ทั้งนี้จึงปรับลดขาดทุนของปี 2563 ลง แต่ปรับลดกำไรปี 2564 ลง 9% สะท้อนการเลื่อนฉายภาพยนต์ใหม่ อย่างไรก็ตามยังคงคาดจะพลิกฟื้นมากำไรน่าประทับใจในปีนี้ และเติบโตแกร่งในปี 2565 โดยยังมองว่าผลประกอบการแข็งแกร่ง และคาดปันผลดีในระยะยาว